CELEX: 62020CN0499
Language: fi
Date: 2020-10-01 00:00:00
Title: Asia C-499/20: Ennakkoratkaisupyyntö, jonka Symvoulio tis Epikrateias (Kreikka) on esittänyt 1.10.2020 – DIMCO Dimovasili M.I.K.E. v. Ypourgos Perivallontos kai Energeias

14.12.2020   
            
            
               FI
            
            
               Euroopan unionin virallinen lehti
            
            
               C 433/37
            
         
      Ennakkoratkaisupyyntö, jonka Symvoulio tis Epikrateias (Kreikka) on esittänyt 1.10.2020 – DIMCO Dimovasili M.I.K.E. v. Ypourgos Perivallontos kai Energeias
      (Asia C-499/20)
      (2020/C 433/46)
      Oikeudenkäyntikieli: kreikka
      
         Ennakkoratkaisua pyytänyt tuomioistuin
      
      Symvoulio tis Epikrateias
      
         Pääasian asianosaiset
      
      
         Kantaja: DIMCO Dimovasili M.I.K.E.
      
         Vastaaja: Ypourgos Perivallontos kai Energeias
      
         Ennakkoratkaisukysymys
      
      
                  —
               
               
                  Onko painelaitteita koskevan jäsenvaltioiden lainsäädännön lähentämisestä 29.5.1997 annetun Euroopan parlamentin ja neuvoston direktiivin 97/23/EY (EYVL L 181) 4 artiklan 1 kohdan 1 alakohtaa sekä 7 artiklan 4 ja 8 kohtaa, kun niitä luetaan yhdessä liitteen I kanssa, tulkittava siten, että ne ovat esteenä kansallisille säännöksille, kuten pääasiassa kyseessä oleville käyttöpaineeltaan korkeintaan 500 mbaarin maakaasun sisäasennuksista annetun Kreikan teknisen määräyksen 1.2.4, P.9.5.6.9 ja P.9.5.8.2 kohdille, joissa asetetaan ehtoja ja rajoituksia (ilmanvaihtovelvollisuus, lattialämmityskielto) henkilöiden suojelemiseksi pääasiassa maanjäristyksiltä, siltä osin kuin on kyse painelaitteiden (kaasuputkistojen) asennusmenetelmästä sellaisessa tapauksessa, jossa näitä ehtoja ja rajoituksia sovelletaan erotuksetta myös putkistoihin, joissa, kuten riidanalaisessa tapauksessa, on CE-merkintä ja jotka valmistaja on todennut turvallisiksi käyttää ja asentaa ilman edellä mainittujen ehtojen ja rajoitusten noudattamista?
               
            
                  —
               
               
                  Vai onko edellä mainittuja direktiivin 97/23/EY säännöksiä, kun niitä luetaan yhdessä 2 artiklan kanssa, päinvastoin tulkittava siten, että ne eivät ole esteenä pääasiassa kyseessä oleville painelaitteiden (kaasuputkistojen) asennusmenetelmää koskeville ehdoille ja rajoituksille?